Source: https://tampere.cloudnc.fi/fi-FI/Toimielimet/Kaupunginhallitus/Kokous_2392019/Raitiotiejarjestelman_sijoittamissopimus(107376)
Timestamp: 2020-08-04 02:48:07+00:00
Document Index: 1706386

Matched Legal Cases: ['§ 402', '§ 53', '§ 384', '§ 128', '§ 128', 'kko ', 'kko ', '§ 396', '§ 397', '§ 398', '§ 399', '§ 400', '§ 401', '§ 403', '§ 404', '§ 405', '§ 406', '§ 407', '§ 408', '§ 409', '§ 410', '§ 411']

Raitiotiejärjestelmän sijoittamissopimus | Tampere esityslistat ja pöytäkirjat
Kokous 23.9.2019
Raitiotiejärjestelmän sijoittamissopimus
Kaupunginhallitus, kokous 23.9.2019
§ 402 Raitiotiejärjestelmän sijoittamissopimus
TRE:5100/10.00.03/2019
Asunto- ja kiinteistölautakunta, 4.9.2019
Ekholm Virpi, Kiinteistöjohtaja, Virpi.Ekholm@tampere.fi
Tampereen kaupunginvaltuusto päätti 7.11.2016 § 53 toteuttaa Tampereen raitiotien toteutussuunnitelman ensimmäisen osan mukaisen reittikokonaisuuden välillä Hervanta - Pyynikintori - Tays. Samassa yhteydessä päätettiin reittikokonaisuuden toisen osan (keskustasta länteen) osalta edetä toteutussuunnitelman mukaisessa tavoiteaikataulussa. Raitiotien reitti kulkee pääasiassa kaupungin omistamilla katu- ja muilla yleisillä alueilla.
Raitiotien hallinnointia varten on perustettu Tampereen Raitiotie Oy. Yhtiön ja kaupungin kesken on valmisteltu liitteen mukainen sopimusluonnos raitiotiejärjestelmän sijoittamisoikeudesta. Kaupungin puolelta sopimusvalmistelu on tehty yhteistyössä lakiyksikön, kiinteistötoimen ja kaupunkiympäristön palvelualueen kanssa.
Sopimuksella annetaan yhtiölle oikeus käyttää ja sijoittaa omistamansa raitiotiejärjestelmän edellyttämiä raiteita ja muita ratarakenteita ja niihin liittyviä laitteita ja rakennelmia sekä pysäkki- ja laiturialueita kaupungin omistamille tai hallitsemille yleisille katu- tms. alueille. Sopimus alkaa takautuvasti 5.1.2017 Tampereen Raitiotie Oy:n rekisteröinnistä lukien.
Liitteenä oleva sopimusluonnos raitiotiejärjestelmän sijoittamisoikeudesta Tampereen Raitiotie Oy:n kanssa hyväksytään.
Kiinteistöjohtaja oikeutetaan tekemään sopimusluonnokseen vähäisiä teknisiä tarkennuksia ja allekirjoittamaan sopimus.
Lasse Oksanen poistui kokouksesta asian käsittelyn aikana.
Lakimies Juha Perämaa, puh 040 503 9038, maankäyttöpäällikkö Heli Toukoniemi, puh 040 806 4007 ja tonttipäällikkö Pasi Kamppari, puh. 040 779 5615, etunimi.sukunimi@tampere.fi
Lakimies Juha Perämaa, puh 040 503 9038, etunimi.sukunimi@tampere.fi
Kaupunginhallitus päätti 9.9.2019 § 384 käyttää otto-oikeutta asunto- ja kiinteistölautakunnan päätökseen 4.9.2019 § 128 koskien sopimusluonnoksen hyväksymistä raitiotiejärjestelmän sijoittamisoikeudesta Tampereen Raitiotie Oy:n kanssa.
Asunto- ja kiinteistölautakunta päätti hyväksyä liitteenä olevan sopimusluonnoksen raitiotiejärjestelmän sijoittamisoikeudesta Tampereen Raitiotie Oy:n kanssa ja oikeuttaa kiinteistöjohtaja tekemään sopimusluonnokseen vähäisiä teknisiä tarkennuksia ja allekirjoittamaan sopimuksen.
Asunto- ja kiinteistölautakunnan päätös 4.9.2019 § 128 pysytetään.
Kaupunginhallitus myönsi läsnäolo- ja puheoikeuden johtaja Mikko Nurmiselle ja maankäyttöpäällikkö Heli Toukoniemelle. He olivat asiantuntijoina läsnä kokouksessa tämän asian käsittelyn aikana.
Tampereen Raitiotie Oy, Mikko Nurminen, Juha Perämaa, Milko Tietäväinen, Mika Periviita, Ville-Mikael Tuominen, Virpi Ekholm, Heli Toukoniemi
Liite Kh 23.9.2019 Raitiotiejärjestelmän sijoittamissopimus.pdf (pdf, 18 kt)
Kuuntele Liite Kh 23.9.2019 Raitiotiejärjestelmän sijoittamissopimus.pdf
§ 396 Kokouksen laillisuus ja päätösvaltaisuus
§ 397 Pöytäkirjan tarkastus
§ 398 Kaupunginvaltuuston päätösten täytäntöönpano
§ 399 Pormestarin varahenkilöiden nimeäminen
§ 400 Eron myöntäminen Sara Hildénin taidemuseon johtokunnan jäsenelle luottamustoimesta sekä täydennysvaali
§ 401 Eron myöntäminen teknisen luovuuden toimikunnan jäsenelle luottamustoimesta ja uuden jäsenen valitseminen
§ 403 Kaupin huoltorakennuksen hankesuunnitelma
§ 404 Korkeimman hallinto-oikeuden päätös asemakaavaa nro 8584 koskevassa asiassa
§ 405 Kaupunginhallituksen kokoukset vuonna 2020
§ 406 Tampereen päivänä 2019 myönnettävä Tampereen palkinto (ei julkisuuteen vielä tässä vaiheessa)
§ 407 Tampereen päivänä 2019 myönnettävät ansiomitalit (ei julkisuuteen vielä tässä vaiheessa)
§ 408 Kahden palvelualueen johtajan viran ja kehittämisjohtajan viran perustaminen konsernihallintoon
§ 409 Hyvän hallinnon vastainen menettely hallitusjäsenen nimittämisesityksessä
§ 410 Lautakuntien ja jaostojen ym. sekä viranhaltijoiden ym. päätösten otto-oikeus
§ 411 Tiedoksi merkittävät asiat